It ii
Ist
ist
Cond zij allen lieden dat gheerd ymbrechts gehete guedens woenende nu t tijt
tassent sijde prochie van fampenhout sone wijlen gheerts in pnc heeft
genome en bekind dat hij genome heeft van jacoppen van ravesvoert
ter helichtwynnighe dwinhoff des selfs jacops gehete delbr oexhoff
geleghe te wespelair hulst en domtrint metten huysen hove dtoe
behoirende en met alle den lande alsoe verre dat den voirs jacoppe
te wespelair en d omtrint toebehoirende is in desen uut gescheide
een huys met alle sijne toebehoirte bynne den voirs hove staende op
dide vand zalen neve den boegaert ald It noch uutgescheide tdoffhuys
It noch uutgescheide den boegaert dat dblock plach te sijne staende
voer de poerte vande voirscr hove in welke goede de voirscr gheerd
egheen bewint hebben en sall uutgescheide dat de voirscr gheerd sijne
bijbanck en bewint hebbe en behoude sall met sijne calven sijne tmijn
duende inde voirscr boegaert dinne ome die dinne te laten gave
en te weyden t minst schade vande boeme ald staende Te houde
te hebben en te wynne van halff mthe naestcomende eenen tmijn
van xii jan lanck deen nae dand stappans sond middel volghende
Elx jaers daen bynne ome en vore de helicht vande vruchten opde
selve wynnende lande jairlijx wassende Op alsulken vueghe ende
dicie dat de voirscr wynne de voirscr wynnende lande den voirs
jacoppe toebehoirende den voirs tmijn duende wel en loflijc wynne
drijven en mesten sall gelijc regenoete boven en benede ende alle de
selve goede laten ten afscheide van sijne tmijne gelijc hij die vant te
sijne aencomen Item ten oeghste alst tvoirs coren te weten beyde wintcoren
en somcoren tijtverdich sal sijn soe sall dat de voirscr wynne op sijne cost
ter eerden legghen ende dat desgelijx oic op sijne cost inden bant leven
en dat sal de voirs wynne en jacop opt velt halff en halff deylen
en dat alsoe gedeylt sijnde te weten elc stucke bezundert soe sal dat de
wynne op sijne cost van elken stucke des selfs jacops gedeylte indes
selfs jacops schue ald geleghe vuen ende dan voert de selve wynne
van elken stucke tsijne ende haff en sall de voirscr jacop egheene
last hebben dan alsmen tselve coren opde velde deylen sall dat dan